**APSTIPRINĀTS**

 ar Rīgas domes Izglītības, kultūras un sporta

departamenta 2020. gada 9. decembra

iepirkuma komisijas sēdes lēmumu

protokols Nr. 1

RĪGAS DOMES IZGLĪTĪBAS, KULTŪRAS UN SPORTA DEPARTAMENTA

ATKLĀTA KONKURSA

**„Telpu uzkopšana Rīgas domes Izglītības, kultūras un sporta departamentā”**

NOLIKUMS

Iepirkuma identifikācijas numurs

RD IKSD 2020/22

Rīga, 2020

1. **VISPĀRĪGA INFORMĀCIJA**
	1. **Pasūtītājs:** Rīgas domes Izglītības, kultūras un sporta departaments (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: iksd@riga.lv.
	2. **Iepirkuma procedūras veids:** Departamenta iepirkums „Telpu uzkopšana Rīgas domes Izglītības, kultūras un sporta departamentā” tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1. punktu (turpmāk – Iepirkums).
	3. **Iepirkuma identifikācijas numurs:** RD IKSD 2020/22
	4. Iepirkumu organizē ar Rīgas domes Izglītības, kultūras un sporta departamenta 12.11.2020. rīkojumu Nr. DIKS-20-1092-rs pilnvarotā Iepirkuma komisija.
	5. **Pasūtītāja kontaktpersonas:**
		1. par Iepirkuma dokumentāciju, piedāvājumu sagatavošanu un iesniegšanu – Inese Liepa, e-pasts: inese.liepa@riga.lv;
		2. par Tehnisko specifikāciju – Aldis Rudzītis, e-pasts: Aldis.Rudzitis@riga.lv.
2. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmets:** Rīgas domes Izglītības, kultūras un sporta departamenta telpu uzkopšanas pakalpojumu sniegšana saskaņā ar Tehniskajā specifikācijā un Iepirkuma nolikumā noteiktajām prasībām (turpmāk – Pakalpojums).
	2. Iepirkuma priekšmets nav sadalīts iepirkuma priekšmeta daļās.
	3. Iepirkuma nomenklatūra (CPV): galvenais kods: 90910000-9 (uzkopšanas pakalpojumi).
	4. Pakalpojuma līgums (turpmāk – Līgums) tiek slēgts uz 12 (divpadsmit) mēnešiem no Līguma spēkā stāšanās brīža ar Pasūtītāja tiesībām pagarināt tā darbību uz termiņu, kas kopā Līguma darbības laikā nepārsniedz 36 (trīsdesmit sešu) mēnešu periodu, vai līdz Līguma 2.2. punktā noteiktās paredzamās līgumcenas bez pievienotā vērtības nodokļa (turpmāk – PVN) sasniegšanai. Līgums tiek izbeigts ar Līguma 2.2. punktā noteiktās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.
	5. Līguma izpildes vieta ir Rīgā, Krišjāņa Valdemāra ielā 5 un Kaņiera ielā 15 (turpmāk katra adrese atsevišķi – Objekts, abas kopā – Objekti).
	6. Iepirkuma paredzamā līgumcena 36 (trīsdesmit sešu) mēnešu periodam ir līdz 120 000 EUR (simt divdesmit tūkstoši *euro*) bez PVN. Iepirkuma paredzamā līgumcena ir kopējā līgumcena visā Līguma darbības laikā.
3. **PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA**
	1. Pasūtītājs savā pircēja profilā tīmekļvietnē [www.eis.gov.lv](http://www.eis.gov.lv) (turpmāk – pircēja profils) nodrošina brīvu un tiešu elektronisku piekļuvi Iepirkuma nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.
	2. Ja ieinteresētais pretendents ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: „Informācijas pieprasījums Iepirkumā Nr. RD IKSD 2020/22”. Par pieprasītās informācijas izsniegšanu drukātā veidā, kas Pasūtītājam jāsniedz 3 (trīs) darba dienu laikā pēc tam, kad saņemts informācijas izsniegšanas pieprasījums, Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
	3. Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.
	4. Ja Pasūtītājs izdarījis grozījumus Iepirkuma nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
	5. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk. Iepirkuma nolikums, tā grozījumi un atbildes uz ieinteresēto pretendentu jautājumiem.
	6. Ieinteresētais pretendents Elektronisko iepirkumu sistēmas (turpmāk -EIS) e-konkursu apakšsistēmā Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).
	7. Informācijas apmaiņa starp Pasūtītāju un pretendentu notiek elektroniski e-pastā vai EIS e-konkursa apakšsistēmā šī Iepirkuma sadaļā.
4. **PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA**
	1. Pretendenti iesniedz piedāvājumus, izmantojot EIS e-konkursu apakšsistēmu saskaņā ar Ministru kabineta 28.02.2017. noteikumiem Nr. 108 „Publisko elektronisko iepirkumu noteikumi”.
	2. Pretendenti savus piedāvājumus iesniedz EIS e-konkursu apakšsistēmā līdz 05.01.2021. plkst. 10.00.
	3. Piedāvājumi tiek atvērti EIS e-konkursu apakšsistēmā tūlīt pēc Iepirkuma nolikumā noteiktā piedāvājumu iesniegšanas termiņa beigām. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.
5. **PIEDĀVĀJUMU NOFORMĒŠANAS UN IESNIEGŠANAS PRASĪBAS**
	1. Pretendenta piedāvājums sastāv no šādiem dokumentiem:
		1. Pretendenta pieteikums dalībai Iepirkumā (atbilstoši Iepirkuma nolikuma 1. pielikumam);
		2. Pretendenta kvalifikācijas dokumenti (atbilstoši Iepirkuma nolikuma 6. sadaļā noteiktajam);
		3. Tehniskā specifikācija – tehniskais piedāvājums (atbilstoši Iepirkuma nolikuma 3. pielikumam) un tā pielikumā pievienots Pakalpojumu veikšanā izmantojamo tīrīšanas līdzekļu (produktu) saraksts brīvā formā kopā ar pierādījumiem (piemēram, drošības datu lapām) par atbilstību zaļā publiskā iepirkuma (turpmāk – ZPI) kritērijiem atbilstoši Ministru kabineta noteikumu Nr. 353 1. pielikuma 5.1. punktā noteiktajām preču atbilstības kvalitātes prasībām un izmantojamo tīrīšanas līdzekļu (produktu) etiķetes;
		4. Finanšu piedāvājums (atbilstoši Iepirkuma nolikuma 4. pielikumam).
	2. Piedāvājumu drīkst iesniegt tikai elektroniski EIS e-konkursu apakšsistēmā. Ārpus EIS vai pēc Iepirkuma nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nevar apdraudēt EIS sistēmas darbību un nevar ierobežot piekļuvi piedāvājumā ietvertajai informācijai, pretēji piedāvājums netiks izskatīts.
	3. Pretendents piedāvājuma dokumentus sagatavo elektroniski ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Iepirkuma nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz .pdf vai .edoc formātā. Pretendents ir atbildīgs par iesniegto dokumentu .pdf vai .edoc formātā atbilstību Iepirkuma nolikuma prasībām.
	4. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
	5. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.
	6. Ja piedāvājumu iesniedz piegādātāju apvienība, pieteikumā jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta piedāvājumā iekļautos dokumentus.
	7. Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.
	8. Pretendents, parakstot pieteikumu, apliecina visu iesniegto dokumentu, atvasinājumu un tulkojumu pareizību. Ja Iepirkuma komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu, atvasinājumu un tulkojumu pareizības apliecinājumu papīra formātā.
	9. Iesniedzot piedāvājumu, pretendents pilnībā piekrīt visiem Iepirkuma nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertajiem nosacījumiem.
	10. Pretendents Iepirkumā var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
	11. Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
6. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI**
	1. Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā.
	2. Pretendentu kvalifikācijas un piedāvājumu atbilstības pārbaudei pretendents iesniedz šādus dokumentus:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais/-ie dokuments/-i** |
|  | Pretendents ir reģistrēts Uzņēmumu reģistra Komercreģistrā atbilstoši Latvijas Republikas normatīvo aktu prasībām vai līdzvērtīgi reģistrēts ārvalstīs ārvalstu normatīvo aktu prasībām. | Pretendents iesniedz Iepirkuma nolikuma 1. pielikumu „Pieteikums” atbilstoši tā prasībām.Latvijas Republikas Uzņēmumu reģistra Komercreģistrā reģistrētam pretendentam dokuments par pretendenta reģistrāciju Uzņēmumu reģistra Komercreģistrā nav jāiesniedz. Ārvalstīs reģistrētam pretendentam jāiesniedz līdzvērtīgas komercdarbību reģistrējošas iestādes ārvalstīs izsniegtas komersanta reģistrācijas apliecības kopija vai citas attiecīgās ārvalstu institūcijas izsniegtas izziņas kopija, kas apliecina, ka pretendents (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajos gadījumos un likumā noteiktajā kārtībā, ja attiecīgās valsts normatīvie akti paredz reģistrāciju. |
|  | Pretendenta pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, likviditātes kopējais koeficients (*bilances postenis “Apgrozāmie līdzekļi kopā” dalīts ar bilances posteni “Īstermiņa kreditori kopā”*) ir vismaz 1,00.Pretendentam ir pozitīvs pašu kapitāls (*Bilances postenis “Pašu kapitāls kopā”).* | Atbilstoši Iepirkuma nolikuma 1. pielikumam Pretendents norāda informāciju par Pretendenta likviditātes koeficientu un pašu kapitālu.Ja Pretendents ir piegādātāju apvienība, tad Pretendents norāda likviditātes koeficientu un pašu kapitālu par katru piegādātāju apvienības dalībnieku. |
|  | Pretendentam iepriekšējo 3 (trīs) gadu laikā (2018., 2019., 2020., kā arī 2021. gadā līdz piedāvājumu iesniegšanas termiņa beigām) ir pieredze vismaz 2 (divu) iepirkuma priekšmetam līdzvērtīgu pakalpojumu sniegšanā.Par līdzvērtīgiem pakalpojumiem uzskatāmi tādi, kuros viena līguma ietvaros:* + - 1. ir nodrošināti ikdienas uzkopšanas darbi un ģenerāltīrīšanas darbi biroju telpās vai telpās ar līdzīgu pielietojumu, kuru kopējā uzkopjamā grīdas platība ir ne mazāka kā 4133,6 m2 (80% no Iepirkumā noteiktās uzkopjamo grīdu platības (5167 m2));
			2. vismaz 1 (vienam) no norādītajiem pakalpojuma līgumiem apjoms naudas izteiksmē ir ne mazāks kā 20 000 EUR (divdesmit tūkstoši *euro*) bez PVN 12 (divpadsmit) mēnešu periodā.
 | Pretendents iesniedz Iepirkuma nolikuma 2. pielikumu „Pretendenta pieredzes apliecinājums” atbilstoši tā prasībām.Pielikumā norāda informāciju par vismaz 2 (divu) iepirkuma priekšmetam līdzvērtīgu pakalpojuma līgumu izpildi iepriekšējo 3 (trīs) gadu laikā (2018., 2019., 2020. un 2021. gadā līdz piedāvājumu iesniegšanas termiņa beigām), iekļaujot šādu informāciju:1. pretendenta klienta (pasūtītāja) nosaukums un kontaktinformācija;
2. pakalpojuma līguma periods;
3. īss sniegtā pakalpojuma apraksts;
4. uzkopjamo telpu grīdas platība;
5. pakalpojuma kopējās izmaksas (līgumcena).

Pretendents iesniedz dokumentu, kas apliecina pakalpojumu sniegšanas faktu un tā apjomu naudas izteiksmē, piemēram, iepriekš veiktā pakalpojumu pasūtītāja atsauksmi, līgumu un darbu nodošanas – pieņemšanas aktu kopijas, finanšu dokumentus.Pretendents iesniedz vismaz 1 (vienu) pozitīvu atsauksmi no klienta (pasūtītāja), kas apliecina pretendenta sniegtā pakalpojuma kvalitāti. |
|  | Pretendentam ir spēkā esoša civiltiesiskās atbildības apdrošināšanas polise (vai Līguma slēgšanas tiesību piešķiršanas gadījumā pretendents veiks savas civiltiesiskās atbildības apdrošināšanu) par līguma izpildes laikā pretendenta darbības vai bezdarbības rezultātā Pasūtītājam vai trešajām personām nodarīto zaudējumu atlīdzināšanu ar atbildības limitu ne mazāku kā 100 000 EUR (simt tūkstoši *euro*).Līguma slēgšanas tiesību piešķiršanas gadījumā Pretendentam 3 (trīs) darba dienu laikā pēc Iepirkuma komisijas lēmuma pieņemšanas par Līguma slēgšanas tiesību piešķiršanu, jāiesniedz Pasūtītājam minētās apdrošināšanas polises kopija. Gadījumā, ja pretendents, kuram piešķirtas Līguma slēgšanas tiesības, šajā punktā noteiktajā laikā neiesniedz apdrošināšanas polises kopiju, Pasūtītājs Līguma slēgšanas tiesības piešķir nākamajam pretendentam, kura piedāvājums atbilst Iepirkuma nolikuma prasībām un ir saimnieciski visizdevīgākais – ar viszemāko cenu. | Pretendents iesniedz civiltiesiskās atbildības apdrošināšanas polises kopiju vai pretendenta rakstisku apliecinājumu, ka līguma slēgšanas tiesību piešķiršanas gadījumā, pretendents veiks savas civiltiesiskās atbildības apdrošināšanu saskaņā ar Iepirkuma nolikuma 6.2.4. punktā minētajām prasībām. |
|  | Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura. 6.2.5.1. Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.6.2.5.2. Ja pretendents Līguma izpildē plāno piesaistīt apakšuzņēmējus, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums. | Pretendents sniedz informāciju atbilstoši Iepirkuma nolikuma 1. pielikuma „Pieteikums” 10. punktam.Pretendents pierāda Pasūtītājam, ka viņa rīcībā būs nepieciešamie resursi, atbilstoši Iepirkuma nolikuma 6.2.5.1. punktam iesniedzot vienošanos vai tās apliecinātu kopiju par sadarbību Līguma izpildē, kurā norādīts:1. persona, kura ir pilnvarota pārstāvēt personu apvienību Iepirkumā;
2. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību;
3. apliecinājums, ka pretendents un persona, uz kuras iespējām tas balstās, būs solidāri atbildīgi par Līguma izpildi.

Pretendents pierāda Pasūtītājam, ka viņa rīcībā būs nepieciešamie resursi, atbilstoši Iepirkuma nolikuma 6.2.5.2. punktam iesniedzot rakstiskus apakšuzņēmēju apliecinājumus par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums, apliecinājumos norādot apakšuzņēmēju veicamo darbu uzskaitījumu un nododamo resursu aprakstu. |

* 1. Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu.
	2. Atbilstoši PIL 49. pantam, Pasūtītājs pieņem Eiropas vienoto iepirkuma procedūras dokumentu, kas ir pieejams aizpildīšanai Eiropas komisijas tīmekļvietnē <http://espd.eis.gov.lv>, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.
1. **TEHNISKAIS PIEDĀVĀJUMS UN FINANŠU PIEDĀVĀJUMS**
	1. Piedāvājumam pilnībā jāatbilst Tehniskās specifikācijas – tehniskā piedāvājuma (3. pielikums) un Finanšu piedāvājuma formas (4. pielikums) prasībām.
	2. Parakstot un iesniedzot Tehnisko specifikāciju – tehnisko piedāvājumu, pretendents apliecina, ka nodrošinās Pakalpojumu atbilstoši Tehniskajā specifikācijā – tehniskajā piedāvājumā noteiktajām prasībām.
	3. Pretendentam Tehniskās specifikācijas – tehniskā piedāvājuma pielikumā jāpievieno Pakalpojumu veikšanā izmantojamo tīrīšanas līdzekļu (produktu) saraksts kopā ar pierādījumiem (piemēram, drošības datu lapām) par atbilstību ZPI kritērijiem atbilstoši Ministru kabineta noteikumu Nr. 353 1. pielikuma 5.1. punktā noteiktajām preču atbilstības kvalitātes prasībām un izmantojamo tīrīšanas līdzekļu (produktu) etiķetes.
	4. Pretendents Finanšu piedāvājumā cenas norāda *euro* bez PVN, ar ne vairāk kā 2 (divām) zīmēm aiz komata. Cenās ietver visas ar Pakalpojumu saistītās tiešās un netiešās izmaksas un visus riskus, kas pretendentam varētu rasties Līguma izpildē.
	5. Tehniskā specifikācija – tehniskais piedāvājums un finanšu piedāvājums ir saistoši pretendentam visā Līguma izpildes laikā.
2. **PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA**
	1. Pasūtītājs izslēdz pretendentu no dalības Iepirkumā jebkurā no PIL 42. panta pirmajā daļā minētajiem gadījumiem, ņemot vērā PIL 42. pantā noteiktos pretendentu izslēgšanas noteikumus.
	2. Pasūtītājs informāciju par izslēgšanas esamību iegūst un pārbauda PIL 42. panta noteiktajā kārtībā.
	3. Ja pretendents vai personālsabiedrības biedrs, ja pretendents ir personālsabiedrība, atbilst PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā noteiktajiem izslēgšanas gadījumiem, pretendents norāda to pieteikumā un, ja pretendents tiek atzīts par tādu, kuram būtu piešķiramas Līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
	4. Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā PIL 43. panta ceturtajā daļā noteikto kārtību.
	5. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības Iepirkumā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no turpmākās dalības Iepirkumā.
	6. Ja pretendents neiesniedz skaidrojumu un pierādījumus, Pasūtītājs izslēdz pretendentu no dalības Iepirkumā kā atbilstošu PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā minētajiem izslēgšanas gadījumiem.
	7. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
3. **PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE**
	1. Iepirkuma komisija veic piedāvājumu noformējuma pārbaudi, pretendentu atlasi, tehniskā piedāvājuma un finanšu piedāvājuma atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais piedāvājums – slēgtā sēdē, ievērojot PIL un Iepirkuma nolikumā izvirzītās prasības.
	2. **Piedāvājuma noformējuma pārbaude:** Iepirkuma komisija pārbauda, vai piedāvājums sagatavots atbilstoši Iepirkuma nolikuma 5. sadaļā norādītajām noformēšanas prasībām. Piedāvājuma noformējuma neatbilstība Iepirkuma nolikuma prasībām var būt par pamatu piedāvājuma noraidīšanai, ja neatbilstība ir būtiska.
	3. **Pretendentu atlase, tehniskā piedāvājuma un finanšu piedāvājuma atbilstības pārbaude:** Iepirkuma komisija pārbauda un izvērtē pretendenta un tā iesniegtā piedāvājuma atbilstību Iepirkuma nolikuma izvirzītajām prasībām.

Iepirkuma komisija veic tehniskā piedāvājuma atbilstības pārbaudi. Iepirkuma komisija noraida tos pretendentu piedāvājumus, kurus tā, vadoties pēc Iepirkuma nolikuma 7.3. apakšpunkta un Ministru kabineta noteikumiem Nr. 353 noteiktajām prasībām, būs atzinusi par neatbilstošiem.

Iepirkuma komisija pārbauda, vai finanšu piedāvājumā nav aritmētiskās kļūdas un labo tās. Par kļūdu labojumu un laboto piedāvājuma summu Iepirkuma komisija informē pretendentu, kura piedāvājumā kļūdas tika labotas. Vērtējot piedāvājumu, Iepirkuma komisija vērā ņem veiktos labojumus. Ja piedāvājumu vērtēšanas laikā Iepirkuma komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, Iepirkuma komisija pieprasa skaidrojumu par piedāvāto cenu vai izmaksām, kas ļauj piedāvāt šādu cenu. Ja Iepirkuma komisija konstatē, ka pretendents iesniedzis nepamatoti lētu piedāvājumu, Iepirkuma komisija to noraida tā piedāvājumu.

Ja Iepirkuma komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Iepirkuma komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai.Ja Iepirkuma komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Iepirkuma nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.

* 1. **Izslēgšanas noteikumu pārbaude un lēmuma pieņemšana:** Iepirkuma komisija izslēgšanas noteikumu pārbaudi veic pretendentam, kuram būtu piešķiramas Līguma slēgšanas tiesības. Izslēgšanas noteikumu pārbaudi veic arī piedāvājumā atbilstoši PIL 42. panta pirmās daļās 9., 10. un 11. punktā, kā arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām.

Līguma slēgšanas tiesības tiek piešķirtas pretendentam, kurš ir iesniedzis Iepirkuma nolikuma prasībām atbilstošu piedāvājumu ar viszemāko cenu un uz kuru neattiecas 9.4. apakšpunktā minētie izslēgšanas nosacījumi.

* 1. Iepirkuma komisija var pieņemt lēmumu pārtraukt Iepirkumu bez rezultāta šādos gadījumos:
		1. nav iesniegti piedāvājumi;
		2. pretendenti neatbilst Nolikumā noteiktajām kvalifikācijas prasībām;
		3. iesniegti kvalifikācijas prasībām neatbilstošu un no iepirkuma procedūras izslēdzamu kandidātu pieteikumi;
		4. iesniegti iepirkuma procedūras dokumentos noteiktajām prasībām neatbilstoši piedāvājumi;
		5. piedāvājumi atzīti par nepamatoti lētiem.
1. **PIELIKUMI**

Iepirkuma nolikumam ir pievienoti 5 (pieci) pielikumi, kas ir tā neatņemamas sastāvdaļas:

* 1. 1. pielikums „Pieteikums” uz 2 lp.;
	2. 2. pielikums „Pretendenta pieredzes apliecinājums” uz 1 lp;
	3. 3. pielikums „Tehniskā specifikācija – tehniskais piedāvājums” uz 6 lp;
	4. 4. pielikums “Finanšu piedāvājums” uz 3 lp;
	5. 5. pielikums „Līguma projekts” uz 9 lp. un tā pielikumi.

|  |  |
| --- | --- |
| Iepirkuma komisijas priekšsēdētāja | K. Graudumniece |
| Gromova 67037956 |  |

1. Informācija par to, kā ieinteresētais pretendents var reģistrēties par Iepirkuma nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-1)